Dit almindelige kørekort er tilstrækkeligt i alle EU-lande og de tre EØS-lande (Island, Norge og Liechtenstein).
Hvis du opholder dig i et land udenfor EU eller EØS, skal du have et internationalt kørekort. Et internationalt kørekort erstatter ikke det almindelige kørekort, men er et bevis på, at du har ret til at køre bil. Derfor skal du også medbringe dit almindelige kørekort. Du kan kun få udstedt et internationalt kørekort, hvis du har et gyldigt dansk kørekort.
Et internationalt kørekort gælder ét år og koster 25 kr.
Du får dit internationale kørekort i kommunens borgerservice.
Du skal møde personligt op og medbringe:
dit gyldige, danske kørekort
pasfoto efter gældende regler – I Varde Kommune kan vi tage et foto
Du får det internationale kørekort med, inden du går.